Forslag til anbefalt nominasjonsreglement for lokallag i KrF:

**Anbefalt nominasjonsreglement for xx lokallag i KrF ved kommunestyrevalg**

**Lokallagsårsmøtet 2022**

Nominasjonskomité velges, nominasjonsreglement vedtas og dato for nominasjonsmøtet gjøres kjent.

(De under stemmeberettiget alder har ikke stemmerett på nominasjonsmøtet. Jfr Nominasjonsmøtet punkt 3.)

**Nominasjonskomiteens arbeid**

I nominasjonsarbeidet er det viktig å søke en jevn balanse mellom fornyelse og erfaring. Det er videre viktig å sikre en jevn kjønnsrepresentasjon og nyrekruttering. Det anbefales derfor at det blant de fire toppkandidatene er to kvinner og to menn, og at det blant de tre toppkandidatene er en ungdom.

(Erfaring tilsier at flere bør gis stemmetillegg for å oppnå dette.)

**Fremdrift:**

**Våren** Lokallagsårsmøtet velger nominasjonskomité.

Reglement for nominasjonsprosessen og prosedyre for nominasjonsmøtet vedtas på årsmøtet i mellomvalgår.

**Mai - august** *Høring*

Medlemmene inviteres til å delta direkte i høringene. Medlemmene kontaktes via brev, e-post og sosiale medier. De bes om å komme med innspill på personer de mener bør stå på KrFs kommunestyreliste. Det tilrettelegges for en enkel måte å svare på. Eventuelle innspill skal være sendt lokallagets nominasjonskomité innen 1. september.

 For å delta i lokallagenes høringer må en ha vært registrert medlem i minst tre måneder, være født i 2005 eller tidligere og ha betalt forfalt medlemskontingent som er registrert i KrF. Gjelder også KrFU-medlemmer.

**September** *Kartlegging*

Nominasjonskomiteen tar kontakt med sittende representant(er) og gjør dem kjent med innkomne forslag fra medlemmene. De bes deretter om å klargjøre om de er åpne for renominasjon.

*Merk at personvernlovgivningen legger føringer for hvordan man skal behandle navn på innkomne forslag, se egne rutiner fra partikontoret.*

**Oktober** 2. gangs høring i lokallagene, høringsfrist 1. november.

 Nominasjonskomiteen setter opp en liste som sendes ut til alle medlemmer. Medlemmene inviteres til å komme med endringsforslag.

 **November** Nominasjonskomiteen setter opp endelig forslag til valgliste som skal behandles på nominasjonsmøtet.

* Nominasjonskomiteen behandler de innkomne endringsforslagene.
* Nominasjonskomiteen foretar en samtale med de aktuelle toppkandidatene.
* Nominasjonskomiteen setter opp i samsvar med ”Lov om Stortingsvalg, fylkestingsvalg og kommunestyrevalg” forslaget til valgliste for nominasjonsmøtet.
* Listeforslaget skal være utfylt i rekkefølge med minimum **sju** kandidater. Forslaget kan maksimalt inneholde et antall kandidatnavn som tilsvarer det antall representanter som skal velges til kommunestyret, med et tillegg av inntil seks andre navn.
* Forslaget sendes ut til alle medlemmene i forkant av nominasjons­møtet.
* For å sikre en jevn kjønnsrepresentasjon anbefales det at listen settes opp med annenhver kvinne og mann.
* Videre anbefales minst en ungdom blant de tre øverste på listen.

 Nominasjonskomiteen er spesielt oppmerksom på følgende fra Valgloven:

*Ved kommunestyrevalg kan et visst antall av de øverste kandidatene på listeforslaget gis et stemmetillegg. Kandidatene får i så fall et tillegg i sitt personlige stemmetall som tilsvarer 25 % av det antall stemmesedler som kommer listen til del ved valget. Avhengig av antall kommunestyremedlemmer som skal velges, kan forslagstillerne gi stemmetillegg til følgende antall kandidater:*

*11-24 medlemmer: inntil 4*

*25-54 medlemmer: inntil 6*

*55 medlemmer eller flere: inntil 10*

*Navnet på kandidater med stemmetillegg skal stå først på listeforslaget og med uthevet skrift.*

 **Januar/ februar**

Det avholdes nominasjonsmøte i henhold til følgende:

**Nominasjonsmøtet**

* + - 1. Lokallagsstyret sender innkalling til nominasjonsmøtet.
			2. Nominasjonsmøtet består av alle medlemmer av lokallaget i kommunen.

Rett til å møte og å stemme har alle medlemmer som

* har betalt forfalt kontingent registrert KrF sentralt
* har stemmerett ved valget (det vil si født 2005 eller tidligere) Gjelder også KrFU-medlemmer.
* har vært registrert medlem i minst tre måneder

Medlemmene bruker, i nominasjonsprosessen, sine medlemsrettigheter i det KrF-laget de er medlemmer i. Møtet holdes for åpne dører dersom de stemmeberettigede deltakerne ikke vedtar noe annet.

* + - 1. Nominasjonskomiteen gjør rede for nominasjonsprosessen, fremlegger og begrunner sitt listeforslag.
			2. Kandidatene presenteres.
			3. Det gjennomføres valg. Det gjennomføres skriftlig valg, dersom noen krever det.
			4. Det skal føres protokoll over nominasjonsmøtets forhandlinger. Navnene på dem som deltar på møtet, beslutningen som treffes og resultatet av avstemmingen føres inn i protokollen.
			5. Det velges to fra lokallagsstyret til å underskrive protokollen og til å være tillitsvalgt og vararepresentant for listen. Lokallagsstyret er tillitsutvalg for listen. Tillitsutvalget inntrer blant annet når det er behov for endringer på listen etter nominasjonsmøtet.

Dersom det blir behov for endringer på listen, bør hovedregelen være at en flytter alle opp en plass. Likevel kan det være situasjoner, ut fra hvor på listen det eventuelt blir behov for endringer, at en vil sette inn et nytt navn. I slike tilfeller er det naturlig å innkalle til nytt nominasjonsmøte for å involvere hele organisasjonen i endringene.

* + - 1. Den nominasjonen som foretas av nominasjonsmøtet er endelig.
			2. Den endelige listen, vedtatt i nominasjonsmøtet, undertegnet av to fra lokallagsstyret, innleveres valgstyret. Oversikt over kandidatenes fødselsdato, og oversikt over fødselsdato og bostedsadresse til dem som har underskrevet listeforslaget, følger som vedlegg.

Denne anbefalingen må brukes sammen med valgloven med forskrifter. Punkt 7 er i all hovedsak i henhold til valgloven kapittel 3. §15, og må derfor vedtas som den står.

 **Innen 31. mars** Den endelige listen, vedtatt i nominasjonsmøtet, undertegnet av to fra lokallagsstyret, innleveres valgstyret. Oversikt over kandidatenes fødselsdato, og oversikt over fødselsdato og bostedsadresse til dem som har underskrevet på listeforslaget, følger som vedlegg.

Vedtatt på lokallagsårsmøtet for XX KrF, dato.

Valgloven finnes på: [www.lovdata.no/all/nl-20020628-057.html](http://www.lovdata.no/all/nl-20020628-057.html)